EN BELGIQUE. 
103 
Ellecloï atant la bouche; 
Sa main dessus le livre adoise. 
Lorsrespondi, comme courtoise, 
Et medist : « De Cléomadés 
» Est appellés; il fu bien fés 
» Et diltés amoureusement. 
« Vous l’orés; si dirés comment 
» Vous plaira dessus votre avis. » 
Je regardai lors son doulc vis , 
Sa couleur fresce et ses vers yeulx. 
On n’oseroit souhedier mieuls; 
Car chevelès avoit plus blons 
Qu’uns lins ne soit, tout à point Ions ; 
Et portoit si très belles mains 
Que bien s’én passeroit dou mains 
La plus friche dame dou monde. 
Vrès Diex ! com lors ert belle et munde , 
De gai maintien et de gent corps ! 
a Belle, dis-je, adont je m’acors 
» A ce que je vous oe lire. 
» N’est son d’instrument ne de lire 
» Où je prende si grant esbat. » 
Et la damoiselle s’embal 
En un lieu qui adonnoit rire. 
Or ne vous saroi-je pas dire 
Le doulc mouvement de sa bouche ; 
Il semble qu’elle n’i atouche 
Tant rit souef et doucement ; 
Et non mies trop longement, 
Mes à point, comme la mieulz née 
Dou monde et tout la plus sencée, 
Et bien garnie de doctrine, 
Car elle estoit à point estrine 
En regart, en parolle, en fait. 
Li sens de li grant bien me fait. 
El quant elle ot lit une espasse, 
Elle me requist, par sa grasce , 
Que je vosisse un petit lire. 
Ne l’euisse osé contredire, 
Ne ne vosisse nullement. 
Adont lisi tant seulement 
Des foeilles, ne sçai, deus ou trois. 
